**Ministru kabineta noteikumu projekta “Valsts pārbaudījumu informācijas sistēmas noteikumi” (iepriekš “Grozījumi Ministru kabineta 2019. gada 25. jūnija noteikumos Nr. 275
“Valsts pārbaudījumu informācijas sistēmas noteikumi"”)**

**sākotnējās ietekmes novērtējuma ziņojums (anotācija) (VSS-635)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekta “Valsts pārbaudījumu informācijas sistēmas noteikumi” (iepriekš “Grozījumi Ministru kabineta 2019. gada 25. jūnija noteikumos Nr. 275 “Valsts pārbaidījumu informācijas sistēmas noteikumi””) (turpmāk – noteikumu projekts) mērķis ir noteikt Valsts pārbaudījumu informācijas sistēmas (turpmāk – VPIS) saturu attiecībā uz nepieciešamo VPIS iekļaujamo datu apjomu, apstrādi un glabāšanu.Ņemot vērā būtiskas izmaiņas normatīvā akta struktūrā un ietvertajā informācijā, nepieciešams jauns normatīvais akts.Noteikumu projekts stāsies spēkā nākamajā dienā pēc tā publicēšanas. Atsevišķi noteikumu projekta punkti stāsies spēkā 2022. gada 1. jūlijā un 2023. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Izglītības un zinātnes ministrijas iniciatīvas, pamatojoties uz Izglītības likuma 35.1 panta sesto daļu un Eiropas Reģionālās attīstības fonda projekta "Valsts pārbaudījumu organizēšanas procesa pilnveide” (Nr. 2.2.1.1/19/I/019) izvirzītajiem mērķiem un rezultatīvajiem rādītājiem, kas cita starpā ietver VPIS risinājuma izstrādi, kas optimizē valsts valodas prasmes pārbaudes organizēšanu, nodrošinot pārbaudījumu kārtošanu elektroniskā vidē un lietotājam draudzīgu e-pakalpojumu izveidi, piemēram, valsts valodas prasmes pārbaudes rezultātu elektronisku pieejamību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts pārbaudījumu vispārējās izglītības programmās un vispārizglītojošajos mācību priekšmetos profesionālās izglītības programmās (turpmāk – pārbaudījumi) norisē, to organizēšanā un iegūto datu apkopošanā kopš 2017./2018. mācību gada tiek izmantots VPIS. Attiecīgi pašlaik saskaņā ar Ministru kabineta 2019. gada 25. jūnija noteikumiem Nr. 275 “Valsts pārbaudījumu informācijas sistēmas noteikumi” VPIS iekļauta informācija par: personu, kurai jākārto pārbaudījumi; pārbaudījumiem; vispārējās vidējās un pamatizglītības sertifikātu un tā saņēmēju; izglītības iestādi, kurā kārto pārbaudījumus un izglītības iestādes pedagogu, kurš nodrošinājis pārbaudes procesu un viņa vērtētajiem pārbaudījumu uzdevumiem. Informācija par valsts valodas pārbaudījumu saturu un norisi ir Valsts izglītības satura centra (turpmāk - VISC) rīcībā un šobrīd VPIS netiek iekļauta. Būtiskākās izmaiņas salīdzinot ar spēkā esošo normatīvo regulējumu ir informācijas par valsts valodas prasmes pārbaudēm, personām, kuras piesakās uz valsts valodas prasmes pārbaudi un kuras kārto valsts valodas prasmes pārbaudi, un personām, kuras nodrošina valsts valodas prasmes pārbaudi ierakstīšana VPIS.Vienlaikus ar šo noteikumu projektu Izglītības un zinātnes ministrija virza Ministru kabineta noteikumu projektu “Noteikumu par valsts valodas zināšanu apjomu un valsts valodas prasmes pārbaudes kārtību”. Noteikumu projekta I daļa – Vispārīgi jautājumiPamatā tiek saglabāts esošajā normatīvajā regulējumā noteiktais, I daļā iekļaujot 1. , 2. un 3. punktu. Noteikumu projekta 3. punkts salīdzinot ar spēkā esošo normatīvo regulējumu papildināts ietverot valsts valodas prasmes pārbaudes kā vienu no pārbaudījumu veidiem, kā nodrošināšanai tiek uzturēta elektroniska vide.Noteikumu projekta II daļa – Pārbaudījumu datu apstrādeSaglabāta esošā normatīvā regulējuma struktūra, II daļā iekļaujot 4., 5., 6., 7., 8., 9. un 10. punktu, kas precizēti atbilstoši aktuālajai situācijai.VPIS pārbaudījumu datu apstrādei tiek ievadīta informācija par:* personu, kurai jākārto pārbaudījumi, kas tiek saņemta no Valsts izglītības informācijas sistēmas (turpmāk – VIIS), lai VISC personai, kurai jākārto pārbaudījumi piešķirtu unikālu identifikācijas kodu;
* personai piemērojamajiem atbalsta pasākumiem, ko saņem no izglītības iestādes, lai VISC katrai personai sagatavotu eksāmena norisi ar atbalsta pasākumiem un nosūtītu izglītības iestādei piemērošanai konkrētai personai;
* pārbaudījumiem, kuri personai jākārto, pārbaudījumiem, kurus persona kārtos papildtermiņā, centralizētajā eksāmenā iegūto vērtējumu katrā uzdevumā, eksāmena daļā un iegūto kopvērtējumu eksāmenā, starptautiskās testēšanas institūcijas pārbaudījumu svešvalodā, kuru kārtojusi persona, tajā iegūto vērtējumu un tam atbilstošo vērtējumu centralizētajā eksāmenā, pārbaudījumā, kas nav centralizētais eksāmens, iegūto vērtējumu, lai VISC vērtējumu ierakstītu VISC izsniegtajā sertifikātā un elektroniski varētu veikt izsniegto sertifikātu un starptautisko testēšanas institūciju izsniegtu dokumentu uzskaiti;
* vispārējās vidējās un pamatizglītības sertifikātu un tā saņēmēju, lai VISC varētu sagatavot un izsniegt sertifikāta dublikātu, ja sertifikāts nozaudēts, nozagts, iznīcināts vai neatjaunojami bojāts;
* personu, kura nodrošinājusi pārbaudes procesu un tās vērtētajiem pārbaudījumu uzdevumiem VPIS nepieciešams apkopot, lai VISC nodrošinātu centralizēto eksāmenu izglītojamo darbu vērtēšanu. Informācijas sistēmā ievadītā informācija par vērtētājiem un to pieteikumiem, tiek izmantota arī, lai centralizēti apkopotu datus un tā mazinātu administratīvo slogu, sagatavojot līgumus ar vērtētājiem. Vērtēšanu veic gan izglītības iestāžu pedagogi, gan VISC piesaistītas personas, kas var nebūt pedagogi izglītības iestādē.

Noteikumu projekta III daļa – Valsts valodas prasmes datu apstrādeLai optimizētu VISC valsts valodas prasmes pārbaudes organizācijas procesu un mazinātu administratīvo slogu pakalpojuma saņemšanas iesniegumu apstrādei, VPIS nepieciešams ievadīt informāciju par valsts valodas prasmes pārbaužu norises vietām un laikiem, personām, kuras nodrošina pārbaužu norisi, valsts valodas pārbaudes programmu un uzdevumiem, personām, kuras piesakās valsts valodas prasmes pārbaudei un kuras kārto valsts valodas prasmes pārbaudi, u.c. informāciju, kas nepieciešama valsts valodas prasmes pārbaudes elektroniskas norises nodrošināšanai (noteikumu projekta 11., 12., 13., 14. un 15. punkts). VPIS par personām, kuras piesakās valsts valodas prasmes pārbaudei un kuras kārto valsts valodas prasmes pārbaudi, un par personām, kuras nodrošina valsts valodas prasmes pārbaudi ir ierobežotas pieejamības un pieejama tikai pārbaudījumu un valsts valodas prasmes pārbaudes nodrošināšanai atbilstoši normatīvajam regulējumam. VPIS par personām, kuras piesakās valsts valodas prasmes pārbaudei tiks ievadīta informācija atbilstoši Ministru kabineta noteikumos “Noteikumi par valsts valodas zināšanu apjomu un valsts valodas prasmes pārbaudes kārtību” noteiktajam iesniegumā norādāmās informācijas apjomam (noteikumu projekta 11. punkts). Ja persona, kura vēlas kārtot pārbaudi, iesniedz iesniegumu Vienotajā valsts un pašvaldību pakalpojumu portālā www.latvija.lv (turpmāk – pakalpojumu portāls [www.latvija.lv](http://www.latvija.lv)), iesniegumā norādītā informācija par personu atbilstoši Ministru kabineta noteikumos “Noteikumi par valsts valodas zināšanu apjomu un valsts valodas prasmes pārbaudes kārtību” noteiktajam iesniegumā norādāmās informācijas apjomam automātiski tiek nodota uz VPIS. Ja personu valsts valodas prasmes pārbaudei piesaka juridiska persona, informāciju atbilstoši Ministru kabineta noteikumos “Noteikumi par valsts valodas zināšanu apjomu un valsts valodas prasmes pārbaudes kārtību” noteiktajam iesniegumā norādāmās informācijas apjomam VPIS ievada attiecīgās juridiskās personās pilnvarotais darbinieks. Citos gadījumos informāciju VPIS ievada VISC pilnvarotais darbinieks (noteikumu projekta 12. punkts).Pieteikties valsts valodas prasmes pārbaudei, izmantojot pakalpojumu portālu [www.latvija.lv](http://www.latvija.lv), būs iespējams tiklīdz minētais pakalpojums tiks izstrādāts, bet ne vēlāk kā 2022. gada 2.augustā.Informācija par valsts valodas prasmes pārbaudes uzdevumiem līdz valsts valodas prasmes pārbaudes sākumam ir pieejama tikai pārbaudījumu un valsts valodas prasmes pārbaudes nodrošināšanai atbilstoši normatīvajam regulējumam.Lai nodrošinātu aktuālu un korektu datu uzkrāšanu par personu vārdu (vārdiem), uzvārdu, personas kodu, dzimšanas datumu, deklarēto, reģistrēto vai norādīto dzīvesvietu, valstisko piederību un tās veidu minētie dati tiešsaistes datu pārraides režīmā tiks iegūti no Fizisko personu reģistra (noteikumu 14.punkts). Informācija par valsts valodas pārbaudījumu kārtotājiem no 2001. gada 1. februāra ir pieejama VISC datu bāzē, bet informācija par valsts valodas pārbaudījumu kārtotājiem no 1992. gada līdz 2001. gada 31. janvārim ir pieejama Valsts valodas centra papīra arhīvā, kas palielina gan administratīvo slogu, gan nepieciešamo laiku informācijas ieguvei par valsts valodas prasmes pārbaudes rezultātiem. Vēsturiskās un aktuālās informācijas par valsts valodas pārbaudījumu kārtotājiem un valsts valodas pārbaudes rezultātiem iekļaušana VPIS mazinās administratīvo slogu un datu ieguves laiku, un uzlabos datu ieguves un apmaiņas iespējas e-vidē (noteikumu projekta 11.10. apakšpunkts). Noteikumu projekta IV daļa – Sistēmas uzturēšanaPamatā tiek saglabāts spēkā esošajā normatīvā regulējumā noteiktais, III daļā iekļaujot 16. līdz 33. punktu, kas pēc būtības atbilst spēkā esošajam normatīvajam regulējumam, bet tiek papildināts, ietverot informāciju par valsts valodas prasmes pārbaudēm, un papildinot ar punktiem, kas nosaka autentifikācijas veidu, precizējot sistēmas lietotāja tiesību piešķiršanu un anulēšanu. Atbilstoši spēkā esošajiem Ministru kabineta 2015. gada 28.jūlija noteikumiem Nr. 442, auditācijas pierakstu uzglabāšana jānodrošina vismaz 18 mēnešus pēc ieraksta izdarīšanas, ministrija kā VPIS pārzinis šo termiņu nosaka 24 mēnešus (noteikumu projekta 16. punkts). Lai nodrošinātu pārbaudījumu un valsts valodas prasmes pārbaužu norisi un datu ievadi, informācijas sistēmas turētājs, pamatojoties uz rakstveida pieprasījumu vai iesniegumu piešķir, maina un anulē informācijas sistēmas lietotāja tiesības pašvaldību atbildīgajām amatpersonām, izglītības iestāžu atbildīgajām amatpersonām, ministrijas un tās padotībā esošo valsts pārvaldes iestāžu atbildīgajām amatpersonām un citām personām, atbilstoši normatīvajos aktos noteiktajam, piemēram, izglītības iestāžu darbiniekiem, kam jānodrošina datu ievade, vai citām personām, kam nākotnē mainoties normatīvajam regulējumam var būt nepieciešamas tādas tiesības (noteikumu projekta 17. un 18. punkts). Iesniegumu par informācijas sistēmas lietotāja tiesību piešķiršanu iesniedz Izglītības iestādes vai pašvaldības vadītājs vai viņu pilnvarota persona, kas ir paraksttiesīga persona iestādē (noteikumu projekta 19. punkts).Ja valsts valodas prasmes pārbaude tiks nodrošināta elektroniski, valsts valodas prasmes pārbaudes kārtotājiem būs nepieciešams piešķirt sistēmas lietotāja tiesības (noteikumu projekta 21. un 22. punkts). Pārbaudījumu un valsts valodas prasmes pārbaudes kārtotājiem sistēmas lietotāja tiesības tiek piešķirtas un anulētas automātiski (nav nepieciešams šo noteikumu 20. punktā minētais iesniegums) atbilstoši lietotāju nepieciešamībai lietot informācijas sistēmu pārbaudījumu un valsts valodas prasmes pārbaudes norises un ar to saistīto procesu ietvaros.Lai mazinātu datu noplūdes risku noteikumu personai sistēmas lietotāja tiesības tiek anulētas, pamatojoties uz iestādes vai personas iesniegumu vai sistēmas turētāja un pārziņa rīcībā esošu informāciju par to, ka lietotājs nav izmantojis sistēmu ilgāk par 12 mēnešiem, sistēmas lietotājs izbeidzis darba tiesiskās attiecības ar izglītības iestādi, sistēmas lietotāja tiesības ir nodotas citām personām vai persona ir mirusi (noteikumu projekta 24. punkts).Noteikumu projekts paredz, ka gadu pēc pārbaudījuma norises uz arhīvu pārvieto šo noteikumu 4.2.3., 4.2.5., 4.2.6., 4.5.1., 4.5.2., 4.5.3., 4.5.4., 4.5.6., 4.5.8., 11.1., 11.2., 11.3.1., 11.3.2., 11.3.3., 11.3.4., 11.3.5., 11.3.7., 11.3.8., 11.3.9., ,11.5.4. un 11.8. apakšpunktā minēto informāciju.Arhīvā 75 gadus glabā valsts pārbaudījumā iegūto vērtējumu katrā uzdevumā, eksāmena daļā un kopvērtējumu, pārbaudījumā, kas nav centralizētais eksāmens iegūto vērtējumu, pārbaudījuma uzdevumus, informāciju par vietām, kurās kārto valsts valodas prasmes pārbaudi, informāciju par valsts valodas prasmes pārbaužu kārtošanas laikiem, personu, kuras piesakās valsts valodas prasmes pārbaudei un kuras kārto valsts valodas prasmes pārbaudi vārdu, uzvārdu, valstisko piederību un tās veidu, deklarēto, norādīto vai reģistrēto dzīves vietas adresi, profesiju vai nodarbošanos, informāciju par valsts valodas prasmes pārbaudē katrā valsts valodas prasmes pārbaudes daļā iegūto kopvērtējumu un pazīmi par valsts valodas prasmes pārbaudes nokārtošanu.Arhīvā 10 gadu glabā personas, kura nodrošinājusi pārbaudījumu uzdevumu pārbaudes procesu vārdu, uzvārdu, personas kodu, izglītības iestādi, kurā persona nodarbināta un tās adresi, kontaktinformāciju, informāciju par uzdevumiem, ko persona vērtējusi, latviešu valodas prasmes līmenis un pakāpe, kurā persona kārtos pārbaudi, laiks un vieta, kurā kārtos pārbaudi, informāciju par juridiskām personām, kuras piesaka personas valsts valodas prasmes pārbaudei.Informācijas par pārbaudījumā katrā uzdevumā, tā daļā iegūto vērtējumu un kopvērtējumu patstāvīga glabāšana arhīvā nepieciešamai, lai nodrošinātu iespēju ilgtermiņā analizēt pārbaudījumu kārtotāju zināšanu līmeni (izglītības kvalitātes monitorings) un pārbaudījumu satura izmaiņas. Informācija par personām, kuras kārto valsts valodas prasmes pārbaudi nepieciešama, lai veiktu kvalitatīvus sociāli lingvistiskos pētījumus par valsts valodas prasmes pārbaudījumu kārtotājiem. Personu, kuras piesakās valsts valodas prasmes pārbaudei deklarētā, norādītā vai reģistrētā dzīves vieta arhīvā tiek anonimizēta. Papildus jāņem vērā, ka vēsturiskā informācija par valsts valodas prasmes kārtotājiem un izsniegtajiem valsts valodas prasmi apliecinošajiem dokumentiem ne vienmēr ir pilnīga. Tādos gadījumos tiek izmantota visa pieejamā informācija par valsts valodas prasmes pārbaudes norisēm un kārtotājiem, lai noteiktu vai un kādu valsts valodas prasmes līmeni persona ir ieguvusi.Informācija par juridiskām personām, kuras piesaka personas valsts valodas prasmes pārbaudei, nepieciešama, lai izvērtējot mācību centru, kas nodrošina VVPP darbību, pamatojoties uz VVPP rezultātiem, varētu veikt mācību centru darba kvalitātes kontroli.Arhīvā 10 gadus nepieciešams glabāt personu, kuras nodrošinājušas pārbaudījumu uzdevumu pārbaudes procesu, vārdu, uzvārdu, personas kodu, izglītības iestādi, kur persona nodarbināta un tās adresi, informāciju par uzdevumiem, ko persona vērtējusi, lai veiktu vērtētāju darba kvalitātes analīzi vairāku gadu garumā un noteiktu katra vērtētāja praktisko pieredzi pārbaudījumu uzdevumu vērtēšanā. Iepriekš minētā informācija glabājama arī, lai nepieciešamības gadījumos, ja tiek identificēts brīvprātīgi pieteikušos vērtētāju trūkums, uzrunātu un aicinātu pieteikties potenciālos vērtētājus, kas attiecīgā veida pārbaudījumus vērtējuši iepriekšējos gados.Lai nodrošinātu pārbaudījuma vai valsts valodas prasmes pārbaudes rezultātu apstrīdēšanas procesu, informācija par valsts valodas prasmes pārbaudes uzdevumos sniegtajām atbildēm un vērtējumus atbilstoši katram valsts valodas prasmes pārbaudes kārtotājam, un valsts valodas prasmes pārbaudes norises audioierakstus, pārbaudījumiem, kuri jākārto personai un izglītības iestādi, kur tie kārtoti, personām, kuras nodrošinājušas valsts valodas prasmes pārbaudes procesu paredzēts dzēst gadu pēc pārbaudījuma norises. Gads tiek vērtēts kā pietiekami ilgs laiks iepriekš minēto procesu nodrošināšanai. Savukārt, lai personai nodrošinātu informācijas par izsniegto vispārējās vidējās izglītības un pamatizglītības sertifikātu, un valsts valodas prasmi apliecinošo dokumentu pieejamību, datus par izsniegto vispārējās vidējās izglītības un pamatizglītības sertifikātu, un valsts valodas prasmi apliecinošo dokumentu un tā saņēmēju VPIS paredzēts glabāt 75 gadus. Valsts valodas prasmes pārbaužu, kuru norises ir noslēgušās, uzdevumu pieejamība uzlabos iespējas sagatavoties pārbaudījumiem un pārliecināties par savām zināšanām.Noteikumu projekta V daļa – Noslēguma jautājumiAtsevišķi noteikumu punkti stājas spēkā 2023. gada 1. janvārī, kas saistīts ar projekta "Valsts pārbaudījumu organizēšanas procesa pilnveide” (Nr. 2.2.1.1/19/I/019) īstenošanas termiņiem un paredzamo e-pakalpojuma ieviešanas laiku, kā arī ar datu apmaiņas procesa nodrošināšanu ar Fizisko personu reģistru, ņemot vērā laiku vienošanās sagatavošanai un nepieciešamo pakalpju izstrādei. |
|  | Projekta izstrādē iesaistītās institūcijas un publiskas personas kapitālsabiedrības | VISC un Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, izglītojamie, VISC. |
| 2. | Tiesiskā regulējuma ietekme uz tautsaimniecību un administratīvo slogu |  Noteikumu projekts šo jomu neskar. |
| 3. | Administratīvo izmaksu monetārs novērtējums | Nav finansiālas ietekmes. |
| 4. | Atbilstības izmaksu monetārs novērtējums | Nav finansiālas ietekmes. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projektu nepieciešams virzīt kopā ar noteikumu projektu „Noteikumi par valsts valodas zināšanu apjomu un valsts valodas prasmes pārbaudes kārtību”.Nepieciešamas izmaiņas 2021. gada 12. oktobra Ministru kabineta noteikumos Nr. 680 “Valsts izglītības satura centra maksas pakalpojumu cenrādis”. |
| 2. | Atbildīgā institūcija | Izglītības un zinātnes ministrija, VISC |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts paralēli izsludināšanai Valsts sekretāru sanāksmē publicēts Izglītības un zinātnes ministrijas mājas lapā. |
| 2. | Sabiedrības līdzdalība projekta izstrādē | Priekšlikumi vai iebildumi, kas tiks saņemti tiks izvērtēti. |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, VISC  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks īstenota esošo cilvēkresursu ietvaros. |
| 3. | Cita informācija | Nav. |

Izglītības un zinātnes ministre Anita Muižniece

Vīza: Santa Šmīdlere

K.Veldre, 67047857;

Kaspars.Veldre@izm.gov.lv